钦定古今图书集成/明伦汇编/氏族典/第579卷 > 《凌迪知万姓统谱》 > 耶律隆先
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律隆先

按《辽史宗室传》：“义宗子平王隆先，字团隐。景宗即位，
封平王，兼政事令，留守东京。薄赋税，省刑狱，恤鳏寡，
荐贤能之士。薨葬毉巫闾山之道隐谷。平王为人聪
明，博学能诗，有《阆苑集》行于世。保宁之季，其子陈哥
谋杀其父，上命轘裂于市。”